Simona Halep s-a retras de la turneul Rabat Open, alături de alte patru jucătorare, informează tennisuptodate.com. Printre sportivele care s-au retras se numără şi Jaqueline Cristian şi Bianca Andreescu.
Halep a abandonat miercuri în primul tur al turneului Trophee Clarins de la Paris, din cauza uno probleme la genunchi.
Simona Halep s-a retras de la Rabat Open
Celelalte jucătoare care s-au retras de la Rabat sunt Greet Minnen şi Paula Badosa.
Favorită principală la Rabat este chinezoaica Yue Yuan, care va înfrunta în primul tur o sportivă din calificări. Anna Blinkova, cap de serie 2, va juca împotriva Laurei Siegemund.
La începutul săptămânii, presa din Maroc scria că Simona Halep a primit wild card pentru turneul de categorie WTA 250.
Rabat WTA 250 | Main Draw
Top seeds: Yue Yuan, Blinkova, Sorribes Tormo, Bronzetti pic.twitter.com/TBxMxD6tTX
— Melanie Lautrup (@melanie_lautrup) May 18, 2024
Simona Halep, anunţ despre viitorul ei
Simona Halep a făcut un anunţ despre viitorul ei după ce a fost nevoită să se retragă de la Trophee Clarins. Sportiva a făcut o postare pe rețelele de socializare în care a explicat ce s-a întâmplat la duelul din primul tur al turneului menționat anterior.
Simona Halep nu a putut continua partida cu McCartney Kessler, din primul tur de la Trophee Clarins. După ce a câştigat primul set, românca s-a retras în setul secund, acuzând o accidentare la genunchiul stâng.
„Ei bine, ieri nu a decurs așa cum am sperat pe teren. Durerea de genunchi, care persistă încă de la Miami, a revenit și, din păcate, nu am putut continua.
Nu este modul în care mi-aș fi dorit să-mi petrec timpul la Paris, dar nimeni nu a spus că această revenire va fi ușoară. Voi rămâne și voi continua să lucrez și voi continua să cred în călătoria mea. Mulțumesc celor care mă susțin, văd mesajele voastre și înseamnă totul pentru mine”, a fost mesajul Simonei Halep de pe Instagram.